་རྒྱལ་པོའི་ཁྲིམས་ཀྱི་ཁ་ལོ་འཛིན་
པ་གད་ཐོག་གཉེར་ཆེན་ལྷ་ལུ་ལ་སོགས་པའི་མི་ཆེན་མང་པོ་དང་། འབྱོར་ལྡན་
གྱི་ཁྱིམ་བདག་དུ་མས་བསྟན་པའི་སྦྱིན་བདག་མཛད་དེ། མདོ་སྨད་ཟོ་དོར་་་་་
451

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
*246006663263
ཡོངས་ཀྱི་གཙོ་བོ་གནོད་སྦྱིན་རི་དབང་སྤུན་དགུའི་ཡ་གྱལ། ལྷ་གཉེན་ཟིལ་ཁྲོམ་
རྡོ་རྗེ་གཡུང་དྲུང་གི་གཡོན་ཞོལ། ཨོ་རྒྱན་རྡོ་རྗེ་འཆང་གི་ཞབས་ཀྱིས་བཅགས་་
བྱིན་གྱིས་བརླབས་ནས་བདུད་རྩི་སྨན་གྱི་སྒྲུབ་པ་མཛད་པས། དཔའ་བོ་མཁའ་
འགྲོ་སྤྲིན་ལྟར་འདུ་ཞིང་། མཆོག་དང་ཐུན་མོང་གི་དངོས་གྲུབ་རང་བཞིན་གྱིས་
འགྲུབ་པའི་གནས་རུ་དམ་སྐྱིད་ཕྲམ་གྱི་ལུང་པ་ཞེས། ཕུ་གངས་དཀར་གྱི་ལ་་་་་
ཐོད་འཛིན་པའི་རི་རྒྱལ་པོ་གདན་ལ་བཞུགས་པ་ལྟ་བུ། ལྷོ་ཕྱོགས་ནགས་ཚལ་གྱི་
འདབ་གུར་འཁྲིགས་པའི་ཀླུང་ནས། བདུད་རྩི་འོ་མའི་ཆུ་རྒྱུན་ལྟ་བུའི་རྒྱུན་་
འབབས་ཀྱི་མཆོད་ཡོན་བསྒྲེང་བ། རྒྱབ་རི་དར་དཀར་གྱི་ཡོལ་བ་བྲེས་པ་ལྟ་བུས་
ཀུན་ནས་བསྐོར་ཞིང་། མདའ་སྒོམ་ཆེན་གྱི་སྐྱིལ་ཀྲུང་བཅས་པ་ལྟ་བུར་ཤར་བྱང་
གི་རི་སྣ་བསྣོལ་བས་ཏིང་འཛིན་རང་ཤུགས་ཀྱིས་སྐྱེ་བ། མདུན་དུ་ནེའུ་སེང་མེ་
ཏོག་གིས་བརྒྱན་པ་གསེར་གཞོང་མར་ཁུས་བཀང་བ་ལྟ་བུས་འདོད་ཡོན་གྱི་་་་་
གཏེར་ཁ་རྡོལ་བ། ཕྱོགས་བཞིར་ས་ཡི་སྲུང་བཞི་ཚང་ཞིང་། མཚམས་བཞིར་ས་
ཡི་དཔལ་བཞི་ལྡན་པ། གཞན་ཡང་འགྱུར་མེད་ཀྱི་གངས་རི་བརྟན་ཆགས།
དངོས་གྲུབ་གྱི་གཡུ་མཚོ་གཏན་འཁྱིལ། དབང་ཐང་གི་བྲག་རི་རྩེ་རྒྱལ། བསོད་་
ནམས་ཀྱི་ཐང་ཆེན་མཐའ་རྒྱས་སོགས་བཀྲ་ཤིས་ཀྱི་དགེ་མཚན་དུ་མས་ཕྱོགས་་
ཐམས་ཅད་ནས་བརྒྱན་པ། རྒྱུད་དང་བསྟན་བཅོས་ནས་བཤད་པའི་སའི་དཔྱད་
ཕུན་སུམ་ཚོགས་པའི་གནས་འདི་ཉིད་དུ་ཨོ་རྒྱན་བསམ་གཏན་ཆོས་གླིང་དུ་་་་་་
གྲགས་པའི་ཆོས་གྲྭ་ཆེན་པོ་འདི་བཏབ། འོད་གསལ་རྫོགས་པ་ཆེན་པོའི་ལམ་གྱི་
རྣལ་འབྱོར་པ་ཤ་སྟག་ཚོགས་པའི་རིག་པ་འཛིན་པའི་སྡེ་ཆེན་པོ་སྟོང་ཕྱེད་ལྔ་་་
བརྒྱར་ལོངས་པས་དགེ་འདུན་འདུས་པའི་སྡེ་རྒྱས། དེ་ནས་རིམ་པར་སྐུ་རབས་
གཉིས་པ། བྱང་ཕྱོགས་གུར་དཀར་པོའི་བདག་པོ་སོག་པོ་ཨོ་རོད་ཀྱི་སྡེ་པར་་་་་
452

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བ་ལ་
འཁྲུངས་པ། འགྱུར་མེད་ཐེག་མཆོག་བསྟན་འཛིན་མཐུ་སྟོབས་དབང་པོ་ཕྱོགས་
ཐམས་ཅད་ལས་རྣམ་པར་རྒྱལ་བའི་སྡེ་ཉིད་ཁྲིར་འཁོད་པ་ནས། ས་སྐྱོང་ཆོས་་
རྒྱལ་ཆེན་པོ་བསྟན་པ་ཚེ་རིང་དང་བློ་གྲོས་རྒྱ་མཚོ་བཅས་པར་མཆོད་ཡོན་དུ་་་
འབྲེལ་བས། བཀའ་གཏེར་བཤད་སྒྲུབ་ཀྱི་རྒྱུན་དང་། བསྟན་སྲིད་ཀྱི་ཕྲིན་ལས་་
གོང་འཕེལ་དུ་གྱུར། དེ་ནས་སྐུ་རབས་གསུམ་པ། བྱང་ཟླ་ཀླུང་སྔོན་མོ་དལ་གྱིས་
འབབས་པའི་ཀླུང་འགྲམ། ཟླ་རྒྱུད་ཧོ་པའི་སྡེ་པར་སྐུ་འཁྲུངས་པ། ངེས་དོན་་་་་
བསྟན་འཛིན་བཟང་པོ་ཨ་ཏི་བསྟན་པའི་རྒྱལ་མཚན་དུ་གྲགས་པ་དེ་ཉིད་ཁྲིར་
འཁོད། མི་དབང་བསོད་ནམས་བཟང་པོ་ཡབ་སྲས་དང་མཆོད་ཡོན་དུ་འབྲེལ།
རྗེ་འདིའི་སྐུ་རིང་ལ་སྔ་འགྱུར་བཀའ་མ་མདོ་སྒྱུ་སེམས་གསུམ་སོགས་བཤད་་་་་
སྒྲུབ་ཀྱི་ཕྱག་བཞེས་གསར་སྤེལ་དང་བསྟན་པའི་བྱ་བ་རྒྱ་ཆེ། དེ་ནས་སྐུ་རབས་
བཞི་པ། ཆུ་བོ་གསེར་ལྡན་དུ་གྲགས་པ། འབྲི་ཀླུང་སྔོན་མོའི་རྒྱུད་འདན་ཆོས་་་་
འཁོར་དུ་སྐུ་འཁྲུངས་པ། བདག་ཅག་རྣམས་ཀྱི་རིགས་ཀྱི་བདག་པོ། ཁྱབ་བདག་
གདོད་མའི་མགོན་པོ་མི་ཡི་གཟུགས་སུ་བྱོན་པ། མཚན་བརྗོད་པར་དཀའ་ཡང་
དོན་གྱི་སླད་དུ་མཚན་ནས་སྨྲོས་ན། གྲུབ་པའི་དབང་ཕྱུག་མི་འགྱུར་ནམ་མཁའི་
རྡོ་རྗེ་ཚེ་དབང་གྲུབ་པ་རྩལ་ཞེས་མཚན་གྱི་བ་དན་དཀར་པོ་སྲིད་པའི་རྩེ་མོར་་
གཡོ་བ་དེ་ཉིད་ཁྲིར་ཕེབས། མི་དབང་ས་ཡི་ཚངས་པ། འཇིགས་བྲལ་ཚེ་དབང་
རྡོ་རྗེ་ཡབ་སྲས་དང་མཆོད་ཡོན་ཟུང་དུ་འབྲེལ། ཆོས་སྲིད་གཉིས་ཀྱི་མཛད་པས་
རྒྱལ་ཁམས་ཐམས་ཅད་བདེ་སྐྱིད་ཀྱི་དཔལ་ལ་བཀོད། རྗེ་འདི་ཉིད་ཀྱི་རིང་ལ།
ཐུགས་སྲས་བརྒྱུད་འཛིན་ཡོངས་ཀྱི་གཙོ་བོ་ཁྱབ་བདག་བཀའ་འགྱུར་པ་ཆེན་པོ་
རྒྱལ་སྲས་གཞན་ཕན་མཐའ་ཡས་འོད་ཟེར་ཀྱི་ཐུགས་བསྐྱེད་དང་འབྲེལ་བར།
བསྟན་པའི་གཞི་མ་དམ་པའི་ཆོས་འདུལ་བའི་ཕྱག་བཞེས་དང་། རྒྱུད་ཀྱི་རྒྱལ་པོ་
453

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
.38..14་
དཔལ་ལྡན་གསང་བ་སྙིང་པོའི་བཤད་པ་སོགས་མདོ་སྔགས་བཤད་གྲུབ་ཀྱི་སྣང་
བས་ཕྱོགས་ཐམས་ཅད་དུ་ཁྱབ་པར་མཛད། སྐྱབས་མཆོག་འཁོར་ལོའི་མགོན་པོ་
འདི་ཉིད་ཀྱི་མ་འདྲེས་པའི་མཛད་པ། དུས་རྟག་པ་རྒྱུན་གྱི་འཁོར་ལོར། ཐུགས་
འོད་གསལ་ཆོས་ཉིད་ཀྱི་ངང་དུ་ཚོགས་དྲུག་གི་སྣང་བ་ཐམས་ཅད་ཤར་གྲོལ་་་་་
རྗེས་མེད་དུ་དག་པས། ཀ་དག་གདོད་མའི་དབྱིངས་ལ་རྩོལ་རྟོག་གི་གཡོ་བ་མི་
མངའ་བར་བཞུགས་བཞིན་དུ། རྗེས་ཐོབ་ཡེ་ཤེས་ཀྱི་རྩལ་སྣང་དམིགས་མེད་ཀྱི་
ཐུགས་རྗེ་ཆེན་པོར་ཤར་བས་མཆོག་དམན་བར་མའི་འགྲོ་བ་ཐམས་ཅད་ལ་ཉེ་
འཁོན་མེད་པར་མ་འདྲིས་པའི་མཛའ་བཤེས་ཆེན་པོར་གྱུར་པའི་ངང་ནས།
བསྟན་འགྲོའི་དོན་ཆེན་གྱི་ཕྲིན་ལས་ཐམས་ཅད་འབད་མེད་ལྷུན་གྲུབ་ཏུ་འབྱུང་
བས་རྒྱལ་བ་རྣམས་ཀྱི་མཛད་པ་དང་དབྱེར་མེད་པ་ཞིག་སྟེ། དབུ་མ་འཇུག་པ་
ལས། ཞི་སྐུ་དཔག་བསམ་ཤིང་ལྟར་གསལ་གྱུར་ཅིང་། །ཡིད་བཞིན་ནོར་བུ་ཇི་་་
བཞིན་རྣམ་མི་རྟོག །འགྲོ་སྒྲོལ་བར་དུ་འཇིག་རྟེན་འབྱོར་སླད་རྟག །འདི་ནི་་་་་
སྤྲོས་དང་བྲལ་ལ་སྣང་བ་ཡིན། །ཞེས་གསུང་བ་རྗེ་འདི་ཉིད་ཀྱི་དོན་གྱི་རྣམ་ཐར་
དུ་སོང་བཞིན། དོན་གཉིས་ལྷུན་གྲུབ་ངང་ལ་སྐུ་ཚེ་མཐར་ཕྱིན་ནས། དགུང་་་་་
གྲངས་བདུན་ཅུ་རྩ་བརྒྱད་བཞེས་པ་ལྕགས་ཕོ་རྟའི་ལོའི་སྨིན་དྲུག་ཟླ་བའི་་་་་་་་་
དམར་ཕྱོགས་ཀྱི་རྒྱལ་བ་དང་པོའི་ཚེས་ལ་གཟུགས་སྐུའི་བཀོད་པ་གདོད་མའི་་
གཞི་དབྱིངས་ནང་གསལ་ཆེན་པོར་འཁྱིལ་བར་གྱུར་པ་དེ་ལྟ་ནའང་། དམིགས་
མཐའ་བྲལ་བའི་ཐུགས་རྗེ་ཆེན་པོའི་འཕེན་པས་འགྲོ་བ་འདུལ་བའི་ཕྲིན་ལས་་
རྒྱུན་མི་འཆད་ཅིང་འགོགས་པ་མེད་པ་ནི་རྒྱལ་བ་རྣམས་ཀྱི་ཆོས་ཉིད་ཡིན་པས།
དེང་གི་དུས་འདིར་ཡང་། རྩོད་མེད་ཀྱི་སྤྲུལ་པའི་གཏེར་སྟོན་ཆེན་པོ། ཨོ་རྒྱན་་་
མཆོག་གྱུར་བདེ་ཆེན་གླིང་པས་སྤྱན་དྲངས་པའི། ཨོ་རྒྱན་རྡོ་རྗེ་འཆང་ཆེན་པོའི་
454

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ཞལ་ལུང་དྲི་མ་མེད་པ་ལས། བྷཊྚཤྲ། སོགས། ཞེས་གསུངས་པ་ལྟར། ཨོ་རྒྱན་་་་་
སངས་རྒྱས་གཉིས་པའི་རྒྱལ་ཚབས།
གསར་རྙིང་རིས་མེད་ཀྱི་བསྟན་པའི་བདག་
པོ། དེང་སང་ཙམ་ན་ཁམས་དབུས་གཙང་གསུམ་ཙམ་དུ་མ་ཟད་རྒྱ་གར་ཆུ་བོ་
གངྒ་ཚུན་ཆད་དང་། རྒྱ་ནག་བཀྲ་ཤིས་ཁྲི་སྒོ་ཡན་ཆད་ན། མཁས་དང་གྲུབ་པའི་
རྣམ་ཐར་ལ་འགྲན་ཟླར་གྱུར་པ་འགའ་ཡང་མ་མཆིས་པ་དོན་གྱིས་ཐམས་ཅད་
མཁྱེན་པ། མཚན་བརྗོད་པར་དཀར་བ། འཇམ་དབྱངས་མཁྱེན་བརྩེའི་དབང་་
པོའམ། ཀུན་མཁྱེན་རྡོ་རྗེ་གཟི་བརྗིད་རྩལ་གྱིས་ལུང་དོན་གསལ་བར་མཛད་པ་
ལྟར། སྔར་གྱི་གྲུབ་ཐོབ་ཆེན་པོའི་འཁྲུངས་ཡུལ་དང་གཅིག་པར། ཁམས་ཀྱི་རི་་
བོ་ཆེའི་ཕྱོགས་སུ་རྣམ་པར་དཀར་བའི་བསོད་ནམས་དང་སྨོན་ལམ་གྱི་མཐུ་་་་
ལས་གྲུབ་པ། ཨོ་རྒྱན་རྡོ་རྗེ་འཆང་ཆེན་པོའི་སྒྲིབ་མེད་ཡེ་ཤེས་ཀྱི་གཟིགས་པའི་
སྤྱན་རས་ཀྱིས་བཙལ་བའི། ཡབ་མགོན་པོ་རྒྱལ་དང་། ཡུམ་བསོད་ནམས་གཡང་
མཚོ་གཉིས་ཀྱི་སྲས་སུ་འཁྲུངས་པའི། སྐྱབས་མགོན་མཆོག་གི་སྤྲུལ་པའི་སྐུ་་་་་
འཁྲུལ་མེད་རྡོ་རྗེའི་ལུང་གིས་ཚད་མར་གྲུབ་པ་འདི་ཉིད། ཞྭ་སེར་བསྟན་པའི་་
མངའ་བདག །ལྷ་གཅིག་གངས་རིའི་མགོན་པོ་འཕགས་མཆོག་ཕྱག་ན་པདྨའི་་
ཐུགས་རྗེ་ཡེ་ཤེས་སྒྱུ་མའི་རྣམ་རོལ། རྒྱལ་བ་འཕགས་པ་ལྷ་ཞེས་མཚན་གྱི་ཡི་གེ་
སྲིད་པ་གསུམ་ན་གསལ་ཞིང་གྲགས་པ་གང་གི་ཞལ་སྔ་ནས་ཚད་མེད་པའི་་་་་་
ཐུགས་རྗེ་དང་བཀའ་དྲིན་ཆེན་པོས་བསྐྱངས་པའི་བདག་རྐྱེན་ལས། ད་རེས་་་་
འདིར་མདོ་ཁམས་རྫོགས་ཆེན་པའི་གདན་ས། ཨོ་རྒྱན་བསམ་གཏན་ཆོས་གླིང་
གི་གཙུག་ལག་ཁང་། ཐུབ་བསྟན་ཡོངས་འདུས་དགའ་ཚལ་གྱི་ཁྱམས་ཆེན་པོ་་་
ཐེག་པ་གསུམ་དང་ཁྱད་པར་འོད་གསལ་རྫོགས་པ་ཆེན་པོའི་ཆོས་ཀྱི་འཁོར་ལོ་
རྒྱུན་ཆད་མེད་པར་བསྐོར་བའི་གནས། མི་འཇིགས་གདོང་ལྔས་བཏེགས་པའི་ཁྲི་
455

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
Õ9
འཕང་མཐོན་པོར། སྤྲུལ་པའི་ཉི་གཞོན་གསར་དུ་འཆར་བའི་མཚན་དཔེའི་་་་་
དཀྱིལ་འཁོར་ལྷམ་མེར་འབར་ཞིང་། ཞབས་ཀྱི་ཆུ་སྐྱེས་རྣམ་པར་བཞད་པ་བཀྲ་
ཤིས་གསེར་གྱི་འཁོར་ལོས་མཚན་པ་ཉེ་བར་བཀོད་པའི་དགེ་མཚན་མངོན་དུ་་
གྱུར་པའི་སྐབས་འདིར། སྟོན་འཁོར་ཕུན་སུམ་ཚོགས་པའི་རྟེན་འབྲེལ་དུས་སུ་
བབས་པ་བཞིན། རིམ་བྱོན་སྐྱེ་བའི་ཕྲེང་བ་རྣམས་དང་ཉི་མ་དང་འོད་ཟེར་གྱི་
ཚུལ་དུ་ནམ་ཡང་འདུ་འབྲལ་མེད་པ། དཔོན་སློབ་སྤྲུལ་པའི་སྐུ་འཇིགས་མེད་་་
ཆོས་དབྱིངས་འོད་གསལ། རབ་འབྱམས་སྤྲུལ་པའི་སྐུ་པདྨ་འགྱུར་མེད་རྒྱ་མཚོ།
ནམ་མཁའ་ཚེ་དབང་མཆོག་གྲུབ་ཀྱི་ཡང་སྲིད་གཉིས་པ་ཀུན་བཟང་ཐེག་མཆོག་
རྡོ་རྗེ། ཁྱབ་བདག་བཀའ་འགྱུར་བའི་ཡང་སྲིད་རིན་པོ་ཆེ་ཐུབ་དབང་བསྟན་་་
པའི་ཉི་མ། འགྱུར་མེད་ཕྱོགས་ལས་རྣམ་རྒྱལ་སོགས་རྒྱལ་བའི་ཡེ་ཤེས་ཀྱི་རྣམ་་
རོལ་ཐུགས་རྗེ་ཡས་སྤྲུལ་གྱི་གང་ཟག་རྣམས་དང༌། བསླབ་གསུམ་ཡོན་ཏན་གྱིས་
མངོན་པར་མཐོ་ཞིང་བཤད་སྒྲུབ་ཕྲིན་ལས་ཀྱི་ཁུར་ཆེན་འཛིན་པའི་ཞལ་སློབ་”
རྣམས་དང༌། བསྐྱེད་རྫོགས་སྙིང་པོའི་ཉམས་ལེན་ལ་གཅིག་ཏུ་བརྩོན་པའི་རི་་་
སུལ་གྱི་སྒྲུབ་པོ་རྣམས་དང༌། ལྔ་རིག་སྨྲ་བའི་ཁྱུ་མཆོག་ལུང་དང་རིགས་པའི་་་་་
མགྲིན་རྔ་ལྡིར་བའི་མཁས་པ་རྣམས་དང༌། བསྟན་པའི་སྦྱིན་བདག་ཆེན་པོ། ས་
ཆེན་ཆོས་བཞིན་སྐྱོང་བའི་མི་དབང་ཆོས་རྒྱལ་མཆོག་གི་ཞབས་པད་ཁྲིམས་ཀྱི་་
ཁ་ལོ་སྒྱུར་བ་གཉེར་ཆེན་མདུན་འཁོར་ལྷན་རྒྱས་དང་། དཔལ་ཆབ་མདོ་བྱམས་
པ་གླིང་གི་སྐུ་ཞབས་རྒྱལ་བ་མཆོག་གི་ཞལ་སྔ་ནས་ཀྱི་དྲུང་འཁོར་ལྷན་རྒྱས་དང་།
དད་འབྱོར་ཕུན་སུམ་ཚོགས་པའི་སྦྱིན་བདག་གི་ཚོགས་དང་བཅས་པའི་ལྷན་་་
གཅིག་ཏུ་ཚོགས་པའི་དུས་བཟང་པོ་འདིར། ཇི་སྐད་དུ། འཇིག་རྟེན་སྐྱེ་བོ་ནོར་
གྱིས་མགུ། །དམ་པ་ལེགས་བཤད་གཏམ་གྱིས་དགྱེས། །མཁས་པ་ཚོགས་པའི་ལྷ་
456

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
3nc2
གྲལ་ན། །ལེགས་བཤད་འདྲ་བའི་དགའ་སྟོན་མེད། །ཅེས་གྲགས་པ་ལྟར། ལེགས་
པར་བཤད་པའི་གཏམ་ཅུང་ཟད་ཅིག་གླེང་ན། ལྷ་དང་བཅས་པའི་འགྲོ་བ་་་་་་
ཡོངས་ཀྱི་འདྲེན་པ་ཀུན་མཁྱེན་རྒྱལ་བ་ཤཱཀྱ་སེངྒེའི་གསུང་གི་གསང་བ་བསམ་་
གྱིས་མི་ཁྱབ་པ། དང་པོ་ཐོས་ནས་ཡིད་ཆེས་ཀྱི་དད་པ་སྐྱེ། བར་དུ་བསམ་ན་་་་་
ངེས་ཤེས་ཀྱི་སྤྲོ་བ་འཕེལ། ཐ་མ་བསྒོམ་ན་ཡང་དག་གི་རྟོགས་པ་རྒྱུད་ལ་སྐྱེ་བའི་
རྒྱུ་ཡིན་པས་ན། མགོན་པོ་བྱམས་པས། དད་དང་སྤྲོ་དང་བློ་རྣམས་ཀྱི། །རྒྱུ་ཕྱིར་
ཆོས་འདི་དགེ་བ་ཡིན། །ཞེས་གསུངས་པ་ལྟར། ཐོག་མཐའ་བར་གསུམ་དུ་དགེ་
བའི་ཆོས་ཀྱི་རྣམ་གྲངས་ཚད་མེད་པ་ལས། འདིར་སྐབས་སུ་བབས་པ་ཞེས། གང་
དང་གང་འོས་དེ་བརྗོད་པར་བྱའོ། །མཇུག་ཏུ། ལེགས་པར་གྲུབ་པ་ལགས། དེ་ལྟར་་་་་
ལེགས་བཤད་གཏམ་གྱི་སྦྱོར་བ་ཅུང་ཟད། འཕགས་མཆོག་མཁས་དབང་རྒྱ་་་་་
མཚོའི་སྙན་ལམ་དུ་ཕུལ་བའི་མཐུ་ལ་བརྟེན་ནས། ས་གསུམ་གྱི་སྐྱེ་རྒུ་མཐའ་དག་
གི་ཕན་བདེའི་འབྱུང་གནས་རྒྱལ་བ་ཉི་མའི་གཉེན་གྱི་ལུང་རྟོགས་ཀྱི་བསྟན་པ་
རིན་པོ་ཆེ་ཕྱོགས་དུས་གནས་སྐབས་ཀུན་ཏུ་གོང་ནས་གོང་དུ་འཕེལ་ཞིང་རྒྱས་
པ་དང་། བསྟན་འཛིན་གྱི་སྐྱེས་བུ་བླ་མ་དགེ་བའི་བཤེས་གཉེན་རྣམས་ཀྱི་་་་་
ཐུགས་ཀྱི་བཞེད་དོན་ཐམས་ཅད་ཡོངས་སུ་རྫོགས་ཤིང་ཟབ་པ་དང་རྒྱ་ཆེ་བའི་
ཆོས་ཀྱི་འཁོར་ལོ་རྒྱ་ཆེ་ཞིང་རྒྱུན་མི་འཆད་པར་བསྐོར་བཞིན་དུ། ཞབས་པད་་
བསྐལ་པ་རྒྱ་མཚོར་བརྟན་པ་དང༌། དགེ་འདུན་འདུས་པའི་སྡེ་རྣམས་ཐུགས་་་
ལོ་
མཐུན་ཅིང་ལོངས་སྤྱོད་ཀྱི་འདུ་བ་རྒྱས་ལ་བཤད་སྒྲུབ་ཀྱི་བྱ་བས་དུས་འདའ་བ་
དང་། ཡངས་པའི་རྒྱལ་ཁམས་ཐམས་ཅད་དུ་ཡང་། ཆར་ཆུ་དུས་སུ་འབེབས།
ཕྱུག་རྟག་ཏུ་ལེགས། བདེ་སྐྱིད་ཀྱི་དཔལ་ཕུན་སུམ་ཚོགས་པ་ལ་སྤྱོད་པས་རྫོགས་
ལྡན་གྱི་བསྐལ་པ་གསར་དུ་འཆར་བ་དང༌། ཆོས་ལྡན་གྱི་རྒྱལ་པོ་རྣམས་ལུགས་
457

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
གཉིས་ཀྱི་ཁྲིམས་བཙན་ཞིང་། ཆབ་སྲིད་འཇམ་དར་ཆེ་བས་རྒྱལ་ཁམས་ཆོས་་་
བཞིན་སྐྱོང་བ་དང་། དཀར་ཕྱོགས་ལ་དགའ་བའི་ལྷ་ཀླུ་གཞི་བདག་རྣམས་དབུ་
འཕང་མཐོ་ཞིང་གཟི་བྱིན་དང་འབྱོར་པ་རྒྱས་པས། ཡུལ་ཕྱོགས་ཐམས་ཅད་དུ་
བཀྲ་ཤིས་དང་དགེ་མཚན་གྱིས་ཁྱབ་པ་སོགས། བདེ་ལེགས་ཀྱི་སྣང་བ་ཆེན་པོ་་
དུས་རྟག་ཏུ་འཆར་བར་གྱུར་ཅིག །ཞེས་པའང་མཁན་མིང་པདྨ་རྡོ་རྗེས་སྨྲས་པ་
དགེ་ཞིང་བཀྲ་ཤིས་པར་གྱུར་ཅིག། །།དགེའོ།། །།
458

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
...ཏུ